PT พุ่งแรงกว่า 16% หลังประกาศปันผลเป็นหุ้น-เงินสด
PT พุ่งแรงกว่า 16% หลังประกาศปันผลเป็นหุ้น-เงินสด ล่าสุด ณ เวลา 10.13 น. อยู่ที่ 14.80บาท บวก 2.10บาท หรือ 16.54% สูงสุด 15.40 บาท ต่ำสุด 14.50บาท ด้วยมูลค่าซื้อขาย 91.78ล้านบาท
16 ก.พ. 2560

ผู้สื่อข่าวรายงานว่า ราคาหุ้นบริษัท พรีเมียร์ เทคโนโลยี จำกัด (มหาชน) หรือ PT ล่าสุด ณ เวลา 10.13 น. อยู่ที่ 14.80 บาท บวก 2.10 บาท หรือ 16.54% สูงสุด 15.40 บาท ต่ำสุด 14.50 บาท ด้วยมูลค่าซื้อขาย 91.78 ล้านบาท ขณะที่ดัชนีหุ้นไทยโดยรวมบวก 0.17%

โดยราคาหุ้น PT ปรับตัวเพิ่มขึ้นหลังบริษัทประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.88บาทต่อหุ้น และจ่ายปันผลเป็นหุ้นอัตรา (หุ้นเดิม :หุ้นปันผล) 1 : 1 โดยจะขึ้นเครื่องหมาย XD ไม่ได้รับสิทธิปันผลในวันที่ 2 มี.ค. 2560 และกำหนดจ่ายเงินปันผลในวันที่ 18 พ.ค.2560